CELEX: 31977R1467
Language: el
Date: 1977-06-30
Title: Κανονισμός (ΕΟΚ) αριθ. 1467/77 της Επιτροπής της 30ής Ιουνίου 1977 περί τροποποιήσεως του κανονισμού (ΕΟΚ) αριθ. 394/70 όσον αφορά τις λεπτομέρειες εφαρμογής για τη χορήγηση επιστροφών κατά την εξαγωγή ζάχαρης

Avis juridique important

|

31977R1467

Κανονισμός (ΕΟΚ) αριθ. 1467/77 της Επιτροπής της 30ής Ιουνίου 1977 περί τροποποιήσεως του κανονισμού (ΕΟΚ) αριθ. 394/70 όσον αφορά τις λεπτομέρειες εφαρμογής για τη χορήγηση επιστροφών κατά την εξαγωγή ζάχαρης  

Επίσημη Εφημερίδα αριθ. L 162 της 01/07/1977 σ. 0006 - 0006 Φινλανδική ειδική έκδοση: Κεφάλαιο 3 τόμος 9 σ. 0023  Ελληνική ειδική έκδοση: Κεφάλαιο 03 τόμος 18 σ. 0174  Σουηδική ειδική έκδοση: Κεφάλαιο 3 τόμος 9 σ. 0023  Ισπανική ειδική έκδοση: Κεφάλαιο 03 τόμος 12 σ. 0222  Πορτογαλική ειδική έκδοση : Κεφάλαιο 03 τόμος 12 σ. 0222 

ΚΑΝΟΝΙΣΜΟΣ (ΕΟΚ) αριθ. 1467/77 ΤΗΣ ΕΠΙΤΡΟΠΗΣ της 30ής Ιουνίου 1977 περί τροποποιήσεως του κανονισμού (ΕΟΚ) αριθ. 394/70 που αφορά τις λεπτομέρειες εφαρμογής για τη χορήγηση επιστροφών κατά την εξαγωγή ζάχαρηςΗ ΕΠΙΤΡΟΠΗ ΤΩΝ ΕΥΡΩΠΑΪΚΩΝ  ΚΟΙΝΟΤΗΤΩΝ,  Έχοντας υπόψη:  τη συνθήκη περί ιδρύσεως της Ευρωπαϊκής Οικονομικής Κοινότητος,  τον κανονισμό (ΕΟΚ) αριθ. 3330/74 του Συμβουλίου της 19ης Δεκεμβρίου 1974 περί κοινής οργανώσεως αγοράς στον τομέα της ζάχαρης(1), όπως τροποποιήθηκε τελευταία από τον κανονισμό (ΕΟΚ) αριθ. 1110/77(2), και ιδίως το άρθρο 19 παράγραφος 2,  Εκτιμώντας:  ότι η τιμή παρεμβάσεως για τη λευκή ζάχαρη και η τιμή παρεμβάσεως για την ακατέργαστη ζάχαρη καθορίσθηκαν με ισχύ από 1ης Ιουλίου 1977, μη λαμβανομένης υπόψη της συνεισφοράς που προβλέπεται στο άρθρο 8 του κανονισμού (ΕΟΚ) αριθ. 3330/74- ότι,  προκειμένου οι συνέπειες αυτού του νέου κανόνα να ληφθούν υπόψη για τον προσδιορισμό του επιπέδου των επιστροφών κατά την εξαγωγή, είναι αναγκαία η ενδεδειγμένη τροποποίηση του κανονισμού (ΕΟΚ) αριθ. 394/70 περί των λεπτομερειών εφαρμογής της χορηγήσεως  των επιστροφών κατά την εξαγωγή ζάχαρης(3), όπως τροποποιήθηκε τελευταία από τον κανονισμό (ΕΟΚ) αριθ. 1499/76(4)- ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως της Ζάχαρης,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:   Άρθρο 1  Ο κανονισμός (ΕΟΚ) αριθ. 394/70 συμπληρώνεται από το άρθρο 12α που έχει ως εξής:  "Για την εφαρμογή των διατάξεων των άρθρων 3 και 7 του κανονισμού (ΕΟΚ) αριθ. 766/68 ο καθορισμός της επιστροφής κατά την εξαγωγή γίνεται λαμβανομένου υπόψη του ποσού της συνεισφοράς εξόδων αποθεματοποιήσεως που αναφέρονται στο άρθρο 8 παράγραφος 1 υπό  α) του κανονισμού (ΕΟΚ) αριθ. 3330/74 που ορίζεται για την εν λόγω ζαχαρική περίοδο."  Άρθρο 2  Ο παρών κανονισμός αρχίζει να ισχύει την 1η Ιουλίου 1977.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.  Έγινε στις Βρυξέλλες, στις 30 Ιουνίου 1977.  Για την Επιτροπή Finn GUNDELACH Αντιπρόεδρος  (1) ΕΕ αριθ. Ν 359 της 31.12.1974, σ.1.  (2) ΕΕ αριθ. Ν 134 της 28.5.1977, σ. 1.  (3) ΕΕ αριθ. Ν 50 της 4.3.1970, σ. 1.  (4) EΕ αριθ. Ν 167 της 26.6.1976, σ. 29.